title: Sklep predsedstva Evropskega parlamenta z dne 11. in 23. novembra , 14. decembra 2009 , 19. aprila 2010 in 5. julija 2010 o spremembi izvedbenih ukrepov v zvezi s Statutom poslancev Evropskega parlamenta

text:
               6.7.2010

               SL

               Uradni list Evropske unije

               C 180/1

         SKLEP PREDSEDSTVA EVROPSKEGA PARLAMENTA
   z dne 11. in 23. novembra, 14. decembra 2009, 19. aprila 2010 in 5. julija 2010
   o spremembi izvedbenih ukrepov v zvezi s Statutom poslancev Evropskega parlamenta
   2010/C 180/01
   PREDSEDSTVO EVROPSKEGA PARLAMENTA,
   ob upoštevanju Pogodbe o delovanju Evropske unije in zlasti člena 223(2) Pogodbe,
   ob upoštevanju Statuta poslancev Evropskega parlamenta (1),
   ob upoštevanju člena 8 in člena 23(2) Poslovnika Evropskega parlamenta,
   ob upoštevanju naslednjega:

               (1)

               Uporaba izvedbenih ukrepov v zvezi s Statutom poslancev Evropskega parlamenta (2) (v nadaljevanju „izvedbeni ukrepi“) je opozorila na različne praktične težave. Da bi poslanci lahko svoje dolžnosti primerno opravljali, je treba izvedbene ukrepe spremeniti.

               (2)

               Vsem poslancem morajo biti stroški zdravstvene oskrbe v primeru resne bolezni povrnjeni v celoti, njihovi družinski člani pa morajo uživati enako zdravstveno zavarovanje ne glede na datum njihove bolezni. Zato je primerno, da se ustrezno spremenjene določbe o zdravstvenem zavarovanju poslancev uporabljajo od 14. julija 2009.

               (3)

               V prejšnjih parlamentarnih obdobjih so bili poslanci upravičeni do povračila nekaterih dodatnih potnih stroškov, če so v enega od krajev dela Parlamenta potovali v tednih, ko ni bilo uradnih parlamentarnih dejavnosti. Glede na to, da se včasih lahko zgodi, da je navzočnost poslancev v Parlamentu v teh tednih potrebna, kot je bilo, denimo, ob pripravah na zaslišanja kandidatov za komisarje, je smotrno s to prakso nadaljevati, in sicer z učinkom od 1. januarja 2010.

               (4)

               Različne določbe o potovanju govorijo o letnih zneskih, iz katerih lahko poslanci zaprosijo za povračilo stroškov. Ker ni primerno, da bi poslance obravnavali različno zgolj na osnovi datuma potovanja, naj se spremembe teh določb, ki jih je predsedstvo sprejelo v teku leta 2010, uporabljajo od 1. januarja 2010. To naj velja tudi za omejeno upravičenost do dnevnic za poslance, ki so v Parlamentu navzoči med tednom, namenjenim zunanjim dejavnostim Parlamenta.

               (5)

               Povišani znesek nadomestila za parlamentarno pomoč upošteva prilagoditev osebnih prejemkov, z učinkom od 1. julija 2009, uradnikov in drugih uslužbencev Evropske unije, določeno z Uredbo (EU, Euratom) št. 1296/2009 (3), pa tudi dogovorjeno povišanje s spremembo proračuna št. 1/2010 Evropske unije za proračunsko leto 2010. Če upoštevamo, da ima povišanje iz spremembe proračuna takojšnji učinek, mora novi znesek nadomestila za parlamentarno pomoč veljati od 1. maja 2010.

               (6)

               Na seji 11. novembra 2009 je predsedstvo sklenilo, da se poslancem omogoči prenos dela nadomestila za parlamentarno pomoč v višini največ enomesečnega zneska nadomestila, s čimer se poslancem olajša upravljanje razpoložljivih sredstev. Primerno bi bilo, da se sprememba uporablja od 14. julija 2009.

               (7)

               Ena glavnih težav, s katero so se srečevali poslanci, je bilo upravno breme, ki so ga sprožale nekatere določbe iz izvedbenih ukrepov, zlasti glede dokazil, ki jih je treba predložiti ob nekaterih vrstah pogodb, sklenjenih z osebnimi sodelavci poslancev. Za hitro razbremenitev bi bilo primerno, da se ustrezne spremembe uporabljajo od 14. julija 2009. Na seji 23. novembra 2009 je predsedstvo sklenilo, da dovoli, da se predplačila, ki jih Parlament opravi v okviru pogodbe o zaposlitvi, uporabijo za kritje stroškov lokalnih pomočnikov med kratkimi potovanji, in sicer do največ 100 EUR mesečno. Glede na to, da je do spremembe prišlo v želji, da se zmanjša upravno breme, ki ga nosijo poslanci, je primerno, da se uporablja od 1. januarja 2010.

               (8)

               Splošno pravilo je, da poslanci ne morejo prositi za povračilo stroškov financiranja pogodb o zaposlitvi ali uporabo storitev nekaterih družinskih članov. Vseeno bi lahko družinski člani, ki so kot poslančevi pomočniki že delovali na dan prekinitve 1. julija 2008 in je njihove pogodbe do tega dne registriral pristojni oddelek, svojo vlogo opravljali v še enem parlamentarnem obdobju. V praksi je obvezna registracija pogodb služila temu, da bi se izognili mnogim dolgotrajnim pogodbam o zaposlitvi. Treba jo je torej odpraviti, da se glede plačil prispevkov za socialno varnost zagotovi enaka obravnava vseh pogodb o zaposlitvi, ki so že veljale 1. julija 2008. Ker ustrezna sprememba velja za delovna razmerja, sklenjena pred uveljavitvijo izvedbenih ukrepov, naj se uporablja od 14. julija 2009.

         JE SPREJELO NASLEDNJI SKLEP:
   Člen 1
   Izvedbeni ukrepi se spremenijo:

               1.

               Člen 3 se spremeni tako, da se glasi:

                           (a)

                           Odstavka 1 in 2 se nadomestita z naslednjim:
                           „1.   Gleda na člen 18 statuta in ob smiselnem upoštevanju pravil, ki so jih sporazumno določile institucije Skupnosti (4), ter njihovih izvedbenih določb (5) so do povračila dveh tretjin stroškov zdravstvene oskrbe, stroškov, povezanih z nosečnostjo, ali stroškov, povezanih z rojstvom otroka, upravičene naslednje osebe:

                                       (a)

                                       poslanci in nekdanji poslanci, ki prejemajo prehodno nadomestilo iz člena 13 statuta ali pokojnino v skladu s členoma 14 in 15 statuta, za svoje stroške ter za stroške njihovih zakonskih partnerjev ali stalnih zunajzakonskih partnerjev po členu 58(2) in vzdrževanih otrok po členu 58(3) do dopolnjenega 21. leta starosti ali največ 25. leta starosti, če se šolajo ali poklicno izobražujejo, če ti zakonski ali stalni zunajzakonski partnerji in vzdrževani otroci niso upravičeni do povračil iste vrste in na enaki ravni kot poslanci ali nekdanji poslanci na podlagi katerih koli drugih zakonskih določb ali predpisov.

                                       (b)

                                       osebe, upravičene do vdovske ali družinske pokojnine v skladu s členom 17 statuta.

                                 Osebe iz točk (a) in (b) prosto izberejo zdravnike, bolnišnice ali klinike, kot je to določeno v členu 19(1) omenjenih pravil.
                           2.   Povračila iz prvega odstavka se krijejo iz proračuna Evropskega parlamenta. Pri tem se uporabljata člen 72(3) in (4) Uredbe Sveta (EGS, Euratom, ESPJ) št. 259/68 z dne 29. februarja 1968 o določitvi kadrovskih predpisov za uradnike Evropskih skupnosti (6) ter pogojih za zaposlitev drugih uslužbencev Evropskih skupnosti in člen 20(6) teh pravil.

                           (b)

                           Dodajo se novi odstavki:
                           „4.   Poslanci in nekdanji poslanci, ki prejemajo prehodno nadomestilo iz člena 13 statuta ali pokojnino iz členov 14 in 15 statuta, se lahko odpovejo svoji pravici do povračila stroškov zdravstvene oskrbe, kot je to določeno v odstavku 1. V tem primeru so upravičeni do povračila dveh tretjin prispevka za zdravstveno zavarovanje, če celotni povrnjeni znesek ne presega 400 EUR na mesec.
                           5.   Poslanci ali nekdanji poslanci, ki se v skladu z odstavkom 4 odpovejo pravici do povračila stroškov zdravstvene oskrbe, lahko svojo odločitev naknadno prekličejo.
                           6.   Predsedstvo lahko znesek iz odstavka 4 vsako leto prilagodi do višine letne stopnje povišanja povprečnega povrnjenega zneska na posameznika po skupnem sistemu zdravstvenega zavarovanja institucij Evropskih skupnosti.
                           7.   Ta člen se uporablja tudi za nekdanje poslance, ki prejemajo prehodno nadomestilo v skladu s členom 45, za čas od prvega dne, ki sledi izteku njihove funkcije, do datuma, ko postanejo upravičeni do prehodnega nadomestila.
                           8.   Ta člen se uporablja tudi za nekdanje poslance, ki prejemajo starostno pokojnino v skladu s členom 49, za čas od prvega dne, ki sledi izteku njihove funkcije, do datuma, ko postanejo upravičeni do pokojnine, če so pred iztekom njihove funkcije izpolnjeni pogoji v skladu s členom 49(1).“

               2.

               V členu 10 se doda nov odstavek, ki se glasi:
               „2a.   Kot običajni potni stroški se štejejo tudi: potni stroški predsednikov odborov ali pododborov, ki se udeležijo srečanj Sveta.“.

               3.

               V členu 13 se odstavka 2 in 3 nadomestita z naslednjim:
               „2.   Z odstopanjem od odstavka 1 poslanci v primeru potovanja z avtomobilom predložijo prijavo, v kateri navedejo registrsko številko uporabljenega avtomobila in – za potovanje z avtomobilom v državi članici izvolitve – prepotovano razdaljo s krajem odhoda in krajem prihoda, ali – za vse druge poti z avtomobilom – število zabeleženih kilometrov na števcu ob odhodu in ob prihodu. Če je potovanje daljše od 800 km, prijavi priložijo dokazila, iz katerih je razviden datum potovanja (na primer račun ob nakupu goriva za nakup v kraju odhoda ali med potovanjem, potrdilo o plačani cestnini ali pogodbo oziroma račun za najem avtomobila itd.).
               Dokazila z jasno navedbo datuma potovanja je vedno treba predložiti za potovanja med Brusljem in Strasbourgom.
               3.   Stroški poimenske sezonske ali druge vozovnice, ki imetniku omogoča nižjo voznino za opravljena potovanja, se lahko povrnejo v obliki akontacije. Dokončni poračun akontacije se opravi po končani veljavnosti sezonske ali druge vozovnice.“.

               4.

               Člen 14 se spremeni tako, da se glasi:

                           (a)

                           Točki (a) in (b) se nadomestita z naslednjim:

                                       „(a)

                                       v primerih v skladu s členom 10(1)(b), vabilo ali program prireditve, na kateri so bili navzoči poslanci, ali druga dokazila, iz katerih je razvidno, da je bilo potovanje opravljeno izključno v sklopu izvrševanja mandata poslancev, ali v primeru iz člena 22(2a) izjava, v kateri poslanec navede, da je bilo potovanje opravljeno v sklopu izvrševanja njegovega mandata;

                                       (b)

                                       v primerih v skladu s členom 10(1)(c), izjava, v kateri poslanec navede namen potovanja, opravljenega v sklopu izvrševanja njegovega mandata;“;

                           (b)

                           Doda se nova točka, ki se glasi:

                                       „(d)

                                       v primerih v skladu s členom 10(2a), vabilo Sveta.“.

               5.

               Člen 15 se nadomesti z naslednjim:
               „Člen 15
               Povrnjeni zneski
               Potni stroški se povrnejo na podlagi dejanskih stroškov do višine:

                           (a)

                           za potovanje z letalom: tarife za poslovni razred;

                           (b)

                           za potovanje z vlakom ali ladjo: vozovnice za prvi razred;

                           (c)

                           za potovanje z avtomobilom: 0,49 EUR/km. Temu se lahko prišteje cena za prevoz s trajektom ali podoben prevoz.“.

               6.

               V členu 17 se odstavki od 4 do 7 nadomestijo z naslednjim:
               „4.   Ko poslanec nastopi svojo funkcijo ali spremeni kraj bivanja, je za namen uporabe tega pravilnika obveščen o letališču in postaji ter najbolj direktnih, tj. najkrajših poteh.
               5.   Poslanci lahko pristojni službi kadar koli in ob navedbi razlogov pisno predlagajo drugo pot, ki je časovno krajša ali je bistveno udobnejša, če se strošek potovanja ne poveča za več kot 20 %. Če je ta pot sprejeta, nadomesti najbolj direktno pot, kot je opredeljena v odstavku 3.
               Če pot ni sprejeta oziroma se zaradi poti, ki jo je predlagal poslanec, strošek potovanja poveča za več kot 20 %, se zadeva naslovi na generalnega sekretarja, ki se pred odločitvijo lahko posvetuje s kvestorji.
               6.   Če je potovanje prekinjeno, se potni stroški povrnejo od zadnjega kraja odhoda. Potovanje je prekinjeno, če prekinitev traja več kot eno noč, razen sobot, nedelj in praznikov, in je poslanec na poti v enega od krajev dela Parlamenta oziroma iz njega ali na poti v kraj uradnega srečanja oziroma iz njega.
               7.   Če kraj odhoda ali prihoda ne ustreza kraju bivanja ali glavnemu mestu države članice, v kateri je bil poslanec izvoljen, se potni stroški povrnejo do višine potnih stroškov, ki bi jih poslanec imel, če bi potoval v kraj bivanja ali iz njega po najbolj direktni, tj. najkrajši poti.
               8.   V primeru potovanja med dvema krajema dela in/ali seje, se smiselno uporabljata odstavka 3 in 7.
               9.   Tarife, uporabljene za namene teh izvedebenih ukrepov, se posodobijo vsakih šest mesecev, in sicer maja in novembra.“.

               7.

               Člen 19 se spremeni tako, da se glasi:

                           (a)

                           Odstavek 1 se nadomesti z naslednjim:
                           „1.   Poslanci so pri potovanjih znotraj Evropske unije upravičeni do nadomestila za razdaljo in nadomestila za trajanje potovanja, s katerima krijejo vse dodatne stroške, povezane s potovanjem. Pravica velja samo za glavno potovanje v smislu člena 18(1).“;

                           (b)

                           Odstavek 2 se črta;

                           (c)

                           Odstavki 3 do 5 se nadomestijo z naslednjim:
                           „3.   Do nadomestila za razdaljo in nadomestila za trajanje potovanja niso upravičeni v primeru potovanja v skladu s členom 10(1)(b) in (c) ali v primerih v skladu s členom 18(4). Prekinjeno potovanje v skladu s členom 17(6) ali kakor koli drugače ne daje dodatne pravice do nadomestila za trajanje ali nadomestila za razdaljo.
                           4.   Zneski nadomestila za razdaljo in nadomestila za trajanje potovanja:

                                       (a)

                                       za potovanje v kraje dela Parlamenta se določijo na začetku poslančevega mandata za čas tega mandata in se pregledajo samo v primeru spremembe naslova, ne glede na to, ali je prišlo do spremembe poti, po kateri poslanec dejansko potuje;

                                       (b)

                                       za potovanje v druge kraje sej v skladu s členom 10(1)(a), (2) in (2a), se določijo za vsako posamezno potovanje.

                                 5.   Če so dodatni stroški, povezani s potovanjem poslanca, višji od nadomestila za razdaljo, lahko poslanec ob predložitvi dokazil zaprosi za povračilo razlike.“.

               8.

               V členu 20 se odstavek 2 nadomesti z naslednjim:
               „2.   Zneski se izračunajo na podlagi najkrajše poti tja ali nazaj med mestnim središčem poslančevega kraja prebivanja in infrastrukturo ob prihodu na kraj seje.
               Če osnova za izračun za potovanje z vlakom ni poznana ali jo je težko določiti, se pri izračunu uporabi osnova za potovanje z avtomobilom.“;

               9.

               V členu 21 se odstavek 1(d) nadomesti z naslednjim:

                           „(d)

                           za potovanje, ki skupaj traja več kot 6 ur z neizogibno nočitvijo ob ustrezno utemeljenih razlogih: znesek ustreza celotnemu dodatku iz člena 24 ob predložitvi dokazil.“.

               10.

               Člen 22 se spremeni tako, da se glasi:

                           (a)

                           Odstavek 2 se nadomesti z naslednjim:
                           „2.   Pri tem so poslanci upravičeni, da ob predložitvi originalnega računa zahtevajo povračilo stroškov za taksi, najem avtomobila, hotel in drugih stroškov, nastalih med uradnimi dejavnostmi. Ta pravica se razširi na dan pred začetkom in dan po koncu uradnih dejavnosti.“;

                           (b)

                           Dodajo se novi odstavki, ki se glasijo:
                           „2a.   Če poslanec potuje v enega od krajev dela Parlamenta med tednom, ko v Parlamentu ne potekajo uradne dejavnosti, je povračilo dodatnih potnih stroškov omejeno na potne stroške, vključno s stroški povratnega potovanja s taksijem med letališčem ali postajo in mestom ter s stroški hotela.
                           2b.   Prošnji za povračilo stroškov potovanja zaradi sodelovanja v določeni dejavnosti na povabilo poslanca ali politične skupine Evropskega parlamenta se priložijo dokazila, iz katerih je razvidno, da je bilo potovanje opravljeno izključno v sklopu izvrševanja mandata poslanca.
                           2c.   Poslanci imajo možnost kombiniranja običajnega in dodatnega potovanja.
                           Če celotno kombinirano potovanje poteka znotraj Evropske unije, se etapa potovanja, ki se začne ali konča v enem od krajev dela Parlamenta ali uradne seje, povrne v skladu s členom 10(1)(a).
                           Če del kombiniranega potovanja poteka izven Evropske unije, dodatni stroški zaradi tega, ker poslanec zaradi dodatnega potovanja ni potoval po najbolj direktni poti, bremenijo poslančevo nadomestilo za dodatna potovanja v skladu z odstavkom 1.“.

               11.

               V členu 23 se trenutni odstavek oštevilči z „1“ in dodata nova odstavka, ki se glasita:
               „2.   Potni stroški, nastali zaradi uporabe javnega prometa (vključno s taksiji) v mestnem okolju, se povrnejo ob predložitvi običajnih dokazil o uporabi prevoznega sredstva. Povrnjeni znesek se deli z zneskom za kilometer potovanja z avtomobilom, rezultat pa se odšteje od števila kilometrov v skladu z odstavkom 1(b).
               3.   Če poslanec s krajem bivanja, kot ga opredeljuje člen 17(2), v državi članici, ki ni država članica njegove izvolitve, med opravljanjem mandata potuje med krajem bivanja in državo članico njegove izvolitve, se za namene v skladu z odstavkom 1(a) in (b) potovanje šteje kot potovanje znotraj države članice izvolitve.“.

               12.

               V členu 24(1) se doda nov pododstavek, ki se glasi:
               „Med tedni za zunanje parlamentarne dejavnosti so poslanci upravičeni do izplačila dnevnic za največ tri dni, razen če so do dnevnic upravičeni v skladu s točkama (a) in (b) in razen v specifičnih okoliščinah v skladu s sklepom predsedstva z dne 19. oktobra 2009.“.

               13.

               Člen 33 se spremeni tako, da se glasi:

                           (a)

                           Odstavek 4 se nadomesti z naslednjim:
                           „4.   Najvišji mesečni znesek kritja stroškov za vse osebne sodelavce iz člena 34 znaša 17 864 EUR. Z učinkom od 1. maja 2010 ta znesek znaša 19 364 EUR.“;

                           (b)

                           Doda se nov odstavek 5a, ki se glasi:
                           „6.   Neporabljeni del mesečnega zneska iz odstavka 4, ki se je nabral do konca proračunskega leta, se prenese v naslednje proračunsko leto, največ do višine mesečnega zneska iz tega odstavka.“.

               14.

               V členu 36 se odstavek 6 nadomesti z naslednjim:
               „6.   Če okoliščine to narekujejo ter v okviru pogodbe o zaposlitvi in na zahtevo poslanca, Parlament lahko nakaže akontacijo iz naslova plačil v skladu z odstavkoma 4 in 5.
               Predplačila se lahko uporabijo tudi za kritje stroškov krajših potovanj lokalnih pomočnikov. V teh primerih bodo plačana na podlagi pavšalnega zneska do največ 100 EUR na pomočnika na mesec. Če so stroški višji od te meje, mora plačilni zastopnik vsake tri mesece predložiti dokazila za utemeljitev nastalih stroškov. V izjemnih primerih se lahko namesto dokazil predloži izjava.
               Za poravnavo akontacij je izključno odgovoren plačilni zastopnik, ki akontacije poravna v skladu s temi izvedbenimi ukrepi in veljavnim nacionalnim pravom.“.

               15.

               Člen 41 se spremeni tako, da se glasi:

                           (a)

                           Odstavka 1 in 2 se nadomestita z naslednjim:
                           „1.   Če je bila sklenjena pogodba o opravljanju storitev v skladu s členom 34(1)(b) ali členom 34(5), poslanec ali plačilni zastopnik v njegovem imenu pri vložitvi zahtevka za kritje stroškov pristojni službi predloži:

                                       (a)

                                       kopijo pogodbe o opravljanju storitev, ki jo je poslanec sklenil z izvajalcem storitev in v kateri je jasno opredeljena narava naročenih storitev;

                                       (b)

                                       kopijo pogodbe, sklenjene med poslancem in plačilnim zastopnikom po poslančevi izbiri.

                                 2.   Stroški storitev se krijejo potem, ko poslanec pristojni službi predloži račun ali potrdilo o plačilu z natančnim opisom storitve, ki jo je izvajalec dejansko opravil.
                           Ponudnik storitve izjavi, da so predloženi računi ali potrdila o plačilu v skladu z veljavnim nacionalnim pravom, zlasti v zvezi z DDV pri rednih storitvah. Če so storitve oproščene DDV, ponudnik storitve navede pravno podlago za to oprostitev in potrdi, da so izpolnjene vse obveznosti izvajalca storitev v skladu z nacionalno zakonodajo glede davkov in socialnih prispevkov.
                           Najvišji znesek plačila za opravljene storitve ne sme preseči 25 % zneska iz člena 33(4). Znesek se lahko uporabi na kumulativni in letni podlagi.“;

                           (b)

                           Odstavka 3 in 4 se črtata.

               16.

               Člen 42 se nadomesti z naslednjim:
               „Člen 42
               Izredni stroški
               Če je lokalni pomočnik s pogodbo o zaposlitvi zaradi porodniškega dopusta ali hude bolezni odsoten več kot tri mesece, se lahko od tretjega meseca odsotnosti naprej del stroškov njegove zamenjave, ki jih ne krijejo socialni prispevki v okviru nacionalnega sistema socialne varnosti, krije poleg zneska v skladu s členom 33(4). Plačilni zastopnik zahtevek za kritje teh stroškov, ki ga podpiše tudi poslanec, predloži pristojni službi.“.

               17.

               Člen 44 se spremeni tako, da se glasi:

                           (a)

                           Naslov se nadomesti z naslednjim:
                           „Dostop do notranjih storitev in uporaba materialnih sredstev“

                           (b)

                           Odstavek 1 se nadomesti z naslednjim:
                           „1.   Predsedstvo sprejme pravila glede dostopanja poslancev do notranjih storitev Parlamenta in uporabe materialnih sredstev, zlasti za:

                                       —

                                       službene avtomobile, ki jih uporabljajo poslanci,

                                       —

                                       opremo in pohištvo v pisarnah poslancev,

                                       —

                                       informacijsko in telekomunikacijsko opremo, ki jo lahko uporabljajo poslanci,

                                       —

                                       dobavo pisarniških potrebščin za poslance,

                                       —

                                       pisarniške prostore, ki so za uporabo poslancev in političnih skupin na voljo v informacijskih pisarnah Evropskega parlamenta,

                                       —

                                       obdelavo arhivske zapuščine nekdanjih poslancev Evropskega parlamenta, ki so jo v obliki daril ali volil predali inštitutu, združenju ali fundaciji,

                                       —

                                       pogoje, pod katerimi lahko poslanci, ki se jim mandat zaključi med zakonodajnim obdobjem, preselijo osebne stvari iz svoje pisarne v Bruslju in Strasbourgu v državo, iz katere prihajajo,

                                       —

                                       uporabo službenih koles,

                                       —

                                       jezikovne in računalniške tečaje, organizirane za poslance,

                                       —

                                       koriščenje storitev zdravstvene službe.“.

               18.

               Člen 78 se spremeni tako, da se glasi:

                           (a)

                           Odstavek 1 se črta;

                           (b)

                           Odstavek 3 se nadomesti z naslednjim:
                           „3.   Ne glede na člen 43(d) lahko pogodbe, sklenjene neposredno ali posredno s člani družin poslancev pred 1. julijem 2008, še naprej veljajo za prehodno obdobje, ki se ujema s parlamentarnim obdobjem po začetku veljave statuta, če so bile ustrezno izpolnjene obveznosti glede davkov in socialnih prispevkov.
                           Poslanci morajo v izjavi o finančnih interesih navesti podrobnosti o vseh takih neposredno ali posredno sklenjenih pogodbah.“

         Člen 2
   1.   Ta sklep začne veljati naslednji dan po objavi v Uradnem listu Evropske unije.
   2.   Ta sklep se uporablja od istega dne z izjemo naslednjih določb:

               (a)

               člen 1, točke 1(a), 13, 15(a) in 18(b), ki se uporablja od 14. julija 2009;

               (b)

               člen 1, točke 4(a) (če se nanaša na člen 14, točka (a), izvedbenih ukrepov), 10(a) in (b) (če se nanaša na člen 22(2a) in (2c) izvedbenih ukrepov), 11 (če se nanaša na člen 23(2) izvedbenih ukrepov), 12, 14 in 16, ki se uporablja od 1. januarja 2010.

      (1)  Sklep 2005/684/ES Evropskega parlamenta z dne 28. septembra 2005 o sprejetju Statuta poslancev Evropskega parlamenta (UL L 262, 7.10.2005, str. 1).

      (2)  Sklep predsedstva Evropskega parlamenta z 19. maja in 9. julija 2008 o izvedbenih ukrepih v zvezi s Statutom poslancev Evropskega parlamenta (UL C 159, 13.7.2009, str. 1).

      (3)  Uredba Sveta (EU, Euratom) št. 1296/2009 z dne 23. decembra 2009 o prilagoditvi osebnih prejemkov in pokojnin uradnikov in drugih uslužbencev Evropske unije ter korekcijskih koeficientov, ki se zanje uporabljajo, z učinkom od 1. julija 2009 (UL L 348, 29.12.2009, str. 10).

      (4)  Skupna pravila o zdravstvenem zavarovanju za uslužbence Evropskih skupnosti, ki so jih sprejele vse institucije (skupni dogovor o teh pravilih je 24. novembra 2005 potrdil predsednik Sodišča Evropskih skupnosti), kot jih predvideva člen 72 Uredbe (EGS, Euratom, ESPJ) št. 259/68 Sveta z dne 29. februarja 1968 o kadrovskih predpisih za uradnike Evropskih skupnosti in pogojih za zaposlitev drugih uslužbencev Skupnosti ter posebnih ukrepih institucij, ki se začasno uporabljajo za uradnike Komisije (UL L 56, 4.3.1968, str. 1).

      (5)  Odločba Komisije z dne 2. julija 2007 o splošnih izvedbenih določbah za povračilo stroškov zdravstvene oskrbe.

      (6)  UL L 56, 4.3.1968, str. 1.“


title: Sklep političnega in varnostnega odbora EUJUST LEX/1/2009 z dne 3. julija 2009 o imenovanju vodje integrirane misije EUJUST LEX Evropske unije za krepitev pravne države v Iraku

text:
               4.8.2009

               SL

               Uradni list Evropske unije

               L 202/82

      SKLEP POLITIČNEGA IN VARNOSTNEGA ODBORA EUJUST LEX/1/2009
   z dne 3. julija 2009
   o imenovanju vodje integrirane misije EUJUST LEX Evropske unije za krepitev pravne države v Iraku
   (2009/596/SZVP)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti tretjega odstavka člena 25 Pogodbe,
   ob upoštevanju Skupnega ukrepa Sveta 2009/475/SZVP z dne 11. junija 2009 o integrirani misiji EUJUST LEX Evropske unije za krepitev pravne države v Iraku (1) in zlasti člena 9(2) Skupnega ukrepa,
   ob upoštevanju naslednjega:

               (1)

               Svet je 11. junija 2009 sprejel Skupni ukrep 2009/475/SZVP o integrirani misiji EUJUST LEX Evropske unije za krepitev pravne države v Iraku. Navedeni skupni ukrep preneha veljati 30. junija 2010.

               (2)

               Člen 9(2) skupnega ukrepa 2009/475/SZVP pooblašča Politični in varnostni odbor, da sprejme odločitev o imenovanju vodje misije.

               (3)

               Generalni sekretar/visoki predstavnik je predlagal, da se za vodjo misije EUJUST LEX do 31. decembra 2009 imenuje Stephen WHITE –

         SKLENIL:
   Člen 1
   Stephen WHITE se imenuje za vodjo integrirane misije EUJUST LEX Evropske unije za krepitev pravne države v Iraku z učinkom od 1. julija 2009.
   Člen 2
   Ta sklep začne učinkovati z dnem sprejetja.
   Uporablja se do 31. decembra 2009.

      V Bruslju, 3. julija 2009

            Za Politični in varnostni odbor

            Predsednik

         O. SKOOG

      (1)  UL L 156, 19.6.2009, str. 57.


title: Sklep Predstavnikov vlad držav članic z dne 5. aprila 1977 o začasni lokaciji Računskega sodišča

text:
Pomembno pravno obvestilo

|

41977D0323

Uradni list L 104 , 28/04/1977 str. 0040 - 0040

		SklepPredstavnikov vlad držav članicz dne 5. aprila 1977o začasni lokaciji Računskega sodišča(77/323/EGS, Euratom, ESPJ)PREDSTAVNIKI VLAD DRŽAV ČLANIC SOob upoštevanju Pogodbe o ustanovitvi enotnega Sveta in enotne Komisije Evropskih skupnosti, zlasti člena 37 Pogodbe,ob upoštevanju Sklepa predstavnikov vlad držav članic z dne 8. aprila 1965 o začasni lokaciji nekaterih institucij in služb Skupnosti [1], zlasti člena 10 Sklepa,ob upoštevanju predloga Komisije,ker je treba brez poseganja v uporabo člena 77 Pogodbe o ustanovitvi Evropske skupnosti za premog in jeklo, člena 216 Pogodbe o ustanovitvi Evropske gospodarske skupnosti in člena 189 Pogodbe o ustanovitvi Evropske skupnosti za atomsko energijo vzpostaviti ureditev za začasno delovno lokacijo Računskega sodišča, ustanovljenega s Pogodbo z dne 22. julija 1975, s katero se spreminjajo nekatere finančne določbe Pogodb o ustanovitvi Evropskih skupnosti ter Pogodbe o ustanovitvi enotnega Sveta in enotne Komisije Evropskih skupnosti,SKLENILI:Člen 1Računsko sodišče se nahaja v Luxembourgu, ki je začasni delovni kraj v smislu Sklepa predstavnikov vlad držav članic z dne 8. aprila 1965 o začasni lokaciji nekaterih institucij in služb Skupnosti.Člen 2Ta sklep začne veljati na isti dan kot Pogodba z dne 22. julija 1975, s katero se spreminjajo nekatere finančne določbe Pogodb o ustanovitvi Evropskih skupnosti ter Pogodbe o ustanovitvi enotnega Sveta in enotne Komisije Evropski skupnosti.V Luxembourgu, 5. aprila 1977PredsednikD. Owen[1] UL L 152, 13.7.1967, str. 18.--------------------------------------------------


title: Sklep predsedstva Evropskega parlamenta z dne 23. marca in 14. novembra 2011 o spremembi izvedbenih ukrepov v zvezi s Statutom poslancev Evropskega parlamenta

text:
               16.11.2011

               SL

               Uradni list Evropske unije

               C 335/12

         SKLEP PREDSEDSTVA EVROPSKEGA PARLAMENTA
   z dne 23. marca in 14. novembra 2011
   o spremembi izvedbenih ukrepov v zvezi s Statutom poslancev Evropskega parlamenta
   2011/C 335/07
   PREDSEDSTVO EVROPSKEGA PARLAMENTA –
   ob upoštevanju Pogodbe o delovanju Evropske unije in zlasti člena 223(2) Pogodbe,
   ob upoštevanju Statuta poslancev Evropskega parlamenta (1),
   ob upoštevanju členov 8 in 23 Poslovnika Evropskega parlamenta,
   ob upoštevanju naslednjega:

               (1)

               Izdatki poslancev za taksi v krajih dela Parlamenta v tednih, ko v Evropskem parlamentu ne potekajo uradne dejavnosti, bi morali biti povrnjeni na enak način kot izdatki za taksi v običajnih delovnih tednih.

               (2)

               Ko poslanci potujejo zunaj ozemlja Evropske unije, da bi sodelovali v uradni dejavnosti, morajo pogosto kriti stroške vizumov in druge povezane stroške. Ker ti stroški nastanejo med opravljanjem uradne dejavnosti, bi bilo primerno, da bi bili poslancem ti stroški ob predložitvi ustreznih dokazil povrnjeni. Sprememba pravil, ki vključujejo navedeno, bi se morala začeti uporabljati od 1. januarja 2012, da bi zagotovili, da so vsa potovanja v določenem letu obravnavana enako.

               (3)

               V nekaterih okoliščinah, nastalih med službeno potjo, so poslanci upravičeni do povračila stroškov vrnitve v domovino. Ker lahko vrnitev v domovino povzroči dodatne stroške, bi bilo ustrezno določiti tudi njihovo povrnitev. Da bi lahko izpolnil to obveznost, bi moral Parlament skleniti zavarovalno polico. Zavarovalna polica bi morala začeti veljati z dnem začetka uporabe ustrezne določbe.

               (4)

               Če so poslanci v skladu z ustaljeno prakso v zadevni državi članici pristali na plačilo odpravnine lokalnim pomočnikom, ki presega zakonski minimum, lahko svojemu plačilnemu zastopniku za kritje zadevnih stroškov naročijo, naj rezervira sredstva iz dodatka za parlamentarno pomoč ter jih prenese v naslednja proračunska leta, če so izpolnjeni različni pogoji. Primerno bi bilo, če bi se zadevna določba tega sklepa začela uporabljati od 14. julija 2009 –

         JE SPREJELO NASLEDNJI SKLEP:
   Člen 1
   Izvedbeni ukrepi v zvezi s Statutom poslancev Evropskega parlamenta (2) se spremenijo:

               1.

               V členu 22 se odstavek 2a nadomesti z naslednjim:
               „2a.   Če poslanec potuje v enega od krajev dela Parlamenta v tednu, ko v Parlamentu ne potekajo uradne dejavnosti, je povračilo dodatnih potnih stroškov omejeno na potne stroške, vključno s stroški za taksi v skladu s Pravilnikom o uporabi službenih avtomobilov za potrebe poslancev Evropskega parlamenta, ter stroške hotela.“

               2.

               V členu 24(3) se vstavi naslednja točka:

                           „(ba)

                           povračilo stroškov za vizume in drugih povezanih stroškov ob predložitvi dokazil;“

               3.

               Člen 29 se spremeni:

                           (a)

                           naslov se nadomesti z naslednjim:
                           „Pomoč poslancem med uradnimi potovanji“;

                           (b)

                           odstavek 1 se nadomesti z naslednjim:
                           „1.   Poslanec, ki med uradnim potovanjem v skladu s točko 1 odstavka 1, odstavkom 2 in odstavkom 2a člena 10, hudo zboli ali je udeležen v nesreči ali se mu zgodi nekaj nepredvidenega, zaradi česar se njegovo potovanje ne more normalno nadaljevati, je upravičen do pomoči Parlamenta. Ta pomoč vključuje organizacijo vrnitve v domovino in prevzem plačila s tem povezanih stroškov. Poslanec ali po potrebi njegov zastopnik lahko zaprosi za vrnitev v enega od krajev dela Parlamenta ali v kraj njegovega stalnega prebivališča.“;

                           (c)

                           odstavek 3 se nadomesti z naslednjim:
                           „3.   Parlament svoje obveznosti glede pomoči poravna preko zavarovalne police. Pravice poslancev iz odstavkov 1 in 2 se izvršujejo pod pogoji iz police.“;

                           (d)

                           doda se naslednji odstavek:
                           „4.   Zavarovalna polica med drugim krije stroške zagotavljanja naslednje pomoči:

                                       —

                                       pomoč v primeru hude bolezni, nesreče ali smrti poslanca,

                                       —

                                       pomoč in predčasno vrnitev v primeru naravne nesreče, hujših kršitev javnega reda ali hude bolezni, nesreče ali smrti poslančevega sorodnika,

                                       —

                                       logistično in upravno pomoč v primeru izgube ali kraje dokumentov,

                                       —

                                       pomoč v primeru sprožitve pravnega postopka zoper poslanca,

                                       —

                                       dopolnilno življenjsko in invalidsko zavarovanje (preostali znesek).“

               4.

               V členu 40 se doda naslednji odstavek:
               „5.   Za kritje stroškov v zvezi s prekinitvijo pogodbe o zaposlitvi, ki jih ni mogoče kriti v skladu z odstavki 1 do 4, lahko poslanci svojim plačilnim zastopnikom naročijo, naj rezervirajo sredstva iz zneska iz člena 33(4) in jih prenesejo v naslednja proračunska leta, če so izpolnjeni naslednji pogoji:

                           (a)

                           poslanec je z ustreznimi pisnimi listinami izkazal, da obstaja v sektorju, na katerega se nanaša sklenjena pogodba o zaposlitvi, zunaj Evropskega parlamenta in brez sodelovanja poslancev Evropskega parlamenta, ustaljena praksa plačevanja odpravnin nad zakonskim minimumom;

                           (b)

                           odpravnina, ki ustreza praksi iz točke (a), je bila dogovorjena v pogodbi o zaposlitvi lokalnega pomočnika. Dogovorjeni zneski v nobenem primeru ne smejo presegati enomesečne plače za vsako leto zaposlitve;

                           (c)

                           rezervirani zneski se med postopkom letnega obračuna v skladu s členom 39 izkažejo za vsakega zaposlenega posebej. Plačilni agent za sredstva odpre ločen bančni račun in za obračun vsako leto pripravi bančni izpisek. Vsako proračunsko leto lahko plačilni zastopnik rezervira le zneske, ki ustrezajo obdobjem zaposlitve, od začetka trenutnega parlamentarnega obdobja do konca zadevnega proračunskega leta ali, če se pogodba izteče v tistem letu, do prenehanja pogodbe. Obresti od rezerviranih zneskov se izkažejo v času postopka letnega obračuna. Presežni ali neporabljeni zneski se povrnejo Parlamentu vsako leto in po prenehanju zadevne pogodbe o zaposlitvi.“

         Člen 2
   1.   Ta sklep začne veljati naslednji dan po objavi v Uradnem listu Evropske unije.
   2.   Ta sklep se začne uporabljati na isti dan, z izjemo naslednjih določb:

               (a)

               točka 2 člena 1, ki se uporablja od 1. januarja 2012;

               (b)

               točka 4 člena 1, ki se uporablja od 14. julija 2009.

      (1)  Sklep 2005/684/ES, Euratom, Evropskega parlamenta z dne 28. septembra 2005 o sprejetju Statuta poslancev Evropskega parlamenta (UL L 262, 7.10.2005, str. 1).

      (2)  Sklep predsedstva Evropskega parlamenta z 19. maja in 9. julija 2008 o izvedbenih ukrepih v zvezi s Statutom poslancev Evropskega parlamenta (UL C 159, 13.7.2009, str. 1).


title: Sklep Sveta 2012/326/SZVP z dne 25. junija 2012 o podaljšanju mandata posebnega predstavnika Evropske unije za Južni Kavkaz in za krizo v Gruziji

text:
               26.6.2012

               SL

               Uradni list Evropske unije

               L 165/53

         SKLEP SVETA 2012/326/SZVP
   z dne 25. junija 2012
   o podaljšanju mandata posebnega predstavnika Evropske unije za Južni Kavkaz in za krizo v Gruziji
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 28, člena 31(2) in člena 33 Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 25. avgusta 2011 sprejel Sklep 2011/518/SZVP (1), s katerim je bil g. Philippe LEFORT imenovan za posebnega predstavnika Evropske unije (PPEU) za Južni Kavkaz in za krizo v Gruziji. Mandat PPEU se izteče 30. junija 2012.

               (2)

               Mandat PPEU bi bilo treba podaljšati za nadaljnje obdobje 12 mesecev.

               (3)

               Mandat PPEU se bo izvajal v razmerah, ki bi se lahko poslabšale in bi lahko ovirale doseganje ciljev zunanjega delovanja Unije iz člena 21 Pogodbe –

         SPREJEL NASLEDNJI SKLEP:
   Člen 1
   Posebni predstavnik Evropske unije
   Mandat g. Philippa LEFORTA kot PPEU za Južni Kavkaz in za krizo v Gruziji se podaljša do 30. junija 2013. Mandat PPEU se lahko predčasno preneha, če tako odloči Svet na predlog visokega predstavnika Unije za zunanje zadeve in varnostno politiko (VP).
   Člen 2
   Cilji politike
   Mandat PPEU temelji na ciljih politike Unije za južni Kavkaz, vključno s cilji, opredeljenimi v sklepih z izrednega zasedanja Evropskega sveta v Bruslju 1. septembra 2008 in sklepih Sveta z dne 15. septembra 2008 ter 27. februarja 2012. Ti cilji vključujejo:

               (a)

               v skladu z obstoječimi mehanizmi, vključno z Organizacijo za varnost in sodelovanje v Evropi (OVSE) in njeno skupino iz Minska, preprečevanje konfliktov v regiji in pomoč pri njihovem mirnem reševanju, vključno s krizo v Gruziji in sporu v Gorskem Karabahu, s spodbujanjem vrnitve beguncev in notranje razseljenih oseb ter z drugimi ustreznimi sredstvi, in podpiranje izvajanja takšnega reševanja v skladu z načeli mednarodnega prava;

               (b)

               konstruktivno sodelovanje z glavnimi zainteresiranimi akterji v zvezi z regijo;

               (c)

               spodbujanje in podpora nadaljnjega sodelovanja med Armenijo, Azerbajdžanom in Gruzijo ter, če je to potrebno, njihovimi sosednjimi državami;

               (d)

               povečanje učinkovitosti in vidnosti Unije v regiji.

         Člen 3
   Mandat
   Da bi se dosegli cilji politike, opravlja PPEU naslednje naloge:

               (a)

               razvijanje stikov z vladami, parlamenti, drugimi ključnimi političnimi akterji, sodstvom in civilno družbo v regiji;

               (b)

               spodbujanje držav v regiji k sodelovanju pri regionalnih vprašanjih skupnega interesa, kot so skupne varnostne grožnje, boj proti terorizmu, nezakoniti trgovini in organiziranemu kriminalu;

               (c)

               pomoč pri mirnem reševanju konfliktov v skladu z načeli mednarodnega prava in olajšanje izvajanja takšnega reševanja v tesnem sodelovanju z Združenimi narodi, OVSE in njeno skupino iz Minska;

               (d)

               v zvezi s krizo v Gruziji:

                           (i)

                           prispevanje k pripravi mednarodnih pogovorov, predvidenih v točki 6 načrta za dogovor z dne 12. avgusta 2008 („Mednarodna razprava v Ženevi“) in izvedbenih ukrepih z dne 8. septembra 2008, vključno z zagotavljanjem varnosti in stabilnosti v regiji; vprašanjem beguncev in notranje razseljenih oseb, in sicer na podlagi mednarodno priznanih načel; in vsemi drugimi zadevami, o katerih se strani dogovorita skupaj;

                           (ii)

                           pomoč pri opredelitvi stališča Unije in jo na ravni PPEU zastopati v pogovorih iz točke (i);

                           (iii)

                           lajšanje izvajanja načrta poravnave, sklenjenega 12. avgusta 2008, ter izvedbenih ukrepov z dne 8. septembra 2008.

               (e)

               olajšanje razvoja in izvajanja ukrepov za krepitev zaupanja;

               (f)

               po potrebi pomoč pri pripravi prispevkov Unije k izvajanju morebitnega rešitve konfliktov;

               (g)

               krepitev dialoga Unije z glavnimi zadevnimi akterji v regiji;

               (h)

               pomoč Uniji pri nadaljnjem razvoju celovite politike do Južnega Kavkaza;

               (i)

               v okviru navedenih dejavnosti iz tega člena, prispevanje k izvajanju politike Unije na področju človekovih pravic in smernic EU o človekovih pravicah, zlasti glede otrok in žensk na s konflikti prizadetih območjih, zlasti s spremljanjem in obravnavanjem razvoja dogodkov v zvezi s tem.

         Člen 4
   Izvajanje mandata
   1.   PPEU je odgovoren za izvajanje nalog, pri tem pa je podrejen VP.
   2.   Politični in varnostni odbor (PVO) je v prednostni povezavi s PPEU in je njegova glavna točka za stike s Svetom. PPEU v okviru svojega mandata od PVO prejema strateške usmeritve in politična navodila brez poseganja v pristojnosti VP.
   3.   PPEU tesno sodeluje z Evropsko službo za zunanje delovanje (ESZD) in njenimi ustreznimi oddelki.
   Člen 5
   Financiranje
   1.   Referenčni finančni znesek za kritje odhodkov, povezanih z mandatom PPEU, za obdobje od 1. julija 2012 do 30. junija 2013 znaša 2 000 000EUR.
   2.   Odhodki, ki se financirajo iz zneska, določenega v odstavku 1, so upravičeni od 1. julija 2012. Odhodki se upravljajo v skladu s postopki in pravili, ki se uporabljajo za splošni proračun Unije.
   3.   Upravljanje odhodkov se uredi s pogodbo med PPEU in Komisijo. PPEU glede vseh odhodkov odgovarja Komisiji.
   Člen 6
   Ustanovitev in sestava ekipe
   1.   PPEU je v okviru svojega mandata in ustreznih razpoložljivih finančnih sredstev odgovoren za ustanovitev svoje ekipe. Ekipa vključuje strokovnjake za določena politična vprašanja, kot to zahteva mandat. PPEU nemudoma obvesti Svet in Komisijo o sestavi ekipe.
   2.   Države članice, institucije Unije in ESZD lahko predlagajo začasno dodelitev osebja za delo pri PPEU. Plače takega začasno dodeljenega osebja krije zadevna država članica, institucija Unije oziroma ESZD. PPEU se lahko dodelijo tudi strokovnjaki, ki so jih države članice začasno dodelile institucijam Unije ali ESZD. Člani mednarodnega pogodbenega osebja so državljani ene od držav članic.
   3.   Vse dodeljeno osebje ostane pod upravno pristojnostjo države članice, ki ga pošilja, institucije Unije, ki ga pošilja ali ESZD, ter opravlja svoje obveznosti in ravna v interesu mandata PPEU.
   Člen 7
   Privilegiji in imunitete PPEU in osebja PPEU
   Po potrebi se o privilegijih, imunitetah in dodatnih jamstvih, potrebnih za izpolnitev in tekoče izvajanje misije PPEU ter članov osebja PPEU, doseže dogovor s pogodbenico gostiteljico oziroma pogodbenicami gostiteljicami. Države članice in Komisija v ta namen zagotavljajo vso potrebno podporo.
   Člen 8
   Varnost tajnih podatkov EU
   PPEU in člani ekipe PPEU spoštujejo načela varovanja tajnosti in minimalne standarde varovanja tajnosti, opredeljene v Sklepu Sveta 2011/292/EU z dne 31. marca 2011 o varnostnih predpisih za varovanje tajnih podatkov EU (2).
   Člen 9
   Dostop do informacij in logistična podpora
   1.   Države članice, Komisija in generalni sekretariat Sveta PPEU zagotovijo dostop do vseh ustreznih informacij.
   2.   Delegacije Unije v regiji in/ali države članice, kakor je ustrezno, zagotavljajo logistično podporo.
   Člen 10
   Varnost
   V skladu s politiko Unije o varnosti osebja, ki je v okviru operativnih zmogljivosti iz naslova V Pogodbe razporejeno zunaj Unije, PPEU v skladu s svojim mandatom in varnostnimi razmerami na geografskem območju, za katerega je zadolžen, sprejme vse smiselno izvedljive ukrepe za varnost vsega osebja za katerega je neposredno odgovoren, zlasti:

               (a)

               s pripravo posebnega varnostnega načrta misije na podlagi smernic ESZD, ki določa posebne ukrepe za fizično in organizacijsko varnost in varnost postopkov v zvezi z misijo, upravljanje varnih premikov osebja na območje misije in znotraj njega ter obvladovanje dogodkov, ki ogrožajo varnost in vključuje načrt za ravnanje v nepredvidenih razmerah in evakuacijo misije;

               (b)

               z zagotavljanjem, da je vse osebje, razporejeno izven Unije, zavarovano za visoko stopnjo tveganja glede na razmere na območju misije;

               (c)

               z zagotavljanjem, da so vsi člani ekipe PPEU, ki bodo razporejeni zunaj Unije, vključno z lokalnim pogodbenim osebjem, pred prihodom ali ob prihodu na območje misije opravili ustrezno varnostno usposabljanje glede na stopnjo ogroženosti, ki jo je za območje misije določila ESZD;

               (d)

               zagotavljanjem, da se izvajajo vsa dogovorjena priporočila, pripravljena na podlagi rednih ocen varnosti, za Svet, VP in Komisijo pa pripravljajo pisna poročila o izvajanju teh priporočil ter o drugih varnostnih vidikih v okviru poročila o napredku in poročila o izvajanju mandata.

         Člen 11
   Poročanje
   PPEU redno pripravlja ustna in pisna poročila za VP in PVO. PPEU, če je to potrebno, poroča tudi delovnim skupinam Sveta. Redna pisna poročila se razpošiljajo prek omrežja COREU. PPEU lahko na priporočilo VP ali PVO pripravlja poročila za Svet za zunanje zadeve.
   Člen 12
   Usklajevanje
   1.   PPEU prispeva k enotnosti, skladnosti in učinkovitosti delovanja Unije in pomaga zagotavljati, da se vsi instrumenti Unije in delovanje držav članic uporabljajo usklajeno za doseganje ciljev politike Unije Dejavnosti PPEU so usklajene z dejavnostmi Komisije. PPEU organizira redne informativne sestanke za misije držav članic in delegacije Unije.
   2.   PPEU na terenu vzdržuje tesen stik z vodji delegacij Unije in z vodji misij držav članic, ki pri izvajanju nalog pomagajo PPEU po svojih najboljših močeh. PPEU v tesnem sodelovanju z vodjo Delegacije Unije v Gruziji daje vodji nadzorne misije Evropske unije v Gruziji (EUMM Georgia) lokalne politične smernice. PPEU in poveljnik civilne operacije EUMM Georgia se po potrebi medsebojno posvetujeta. PPEU sodeluje tudi z drugimi mednarodnimi in regionalnimi akterji na terenu.
   Člen 13
   Pregled
   Izvajanje tega sklepa in njegova skladnost z drugimi prispevki Unije za zadevno območje se redno preverjata. PPEU do konca decembra 2012 predloži VP, Svetu in Komisiji poročilo o napredku, ob izteku mandata pa celovito poročilo o izvajanju nalog iz mandata.
   Člen 14
   Začetek veljavnosti
   Ta sklep začne veljati na dan sprejetja.

      V Luxembourgu, 25. junija 2012

            Za Svet

            Predsednica

         C. ASHTON

      (1)  UL L 221, 27.8.2011, str. 5.

      (2)  UL L 141, 27.5.2011, str. 17.


title: 2014/298/EU: Sklep Komisije z dne 22. maja 2014 o potrditvi, da se sporazumi o ponovnem sprejemu, sklenjeni med Unijo ter Macaom, posebno upravno regijo Ljudske republike Kitajske, Republiko Albanijo, Demokratično socialistično republiko Šrilanko, Rusko federacijo, Republiko Črno goro, Republiko Srbijo, Bosno in Hercegovino, Nekdanjo jugoslovansko republiko Makedonijo, Republiko Moldavijo, Islamsko republiko Pakistan in Gruzijo, uporabljajo za Irsko

text:
               23.5.2014

               SL

               Uradni list Evropske unije

               L 155/22

         SKLEP KOMISIJE
   z dne 22. maja 2014
   o potrditvi, da se sporazumi o ponovnem sprejemu, sklenjeni med Unijo ter Macaom, posebno upravno regijo Ljudske republike Kitajske, Republiko Albanijo, Demokratično socialistično republiko Šrilanko, Rusko federacijo, Republiko Črno goro, Republiko Srbijo, Bosno in Hercegovino, Nekdanjo jugoslovansko republiko Makedonijo, Republiko Moldavijo, Islamsko republiko Pakistan in Gruzijo, uporabljajo za Irsko

      (2014/298/EU)

   EVROPSKA KOMISIJA JE –
   ob upoštevanju Pogodbe o delovanju Evropske unije in zlasti člena 331(1) Pogodbe,
   ob upoštevanju naslednjega:

               (1)

               Unija je sklenila sporazume o ponovnem sprejemu z Macaom, posebno upravno regijo Ljudske republike Kitajske, s Sklepom Sveta 2004/424/ES (1), z Republiko Albanijo s Sklepom Sveta 2005/809/ES (2), z Demokratično socialistično republiko Šrilanko s Sklepom Sveta 2005/372/ES (3), z Rusko federacijo s Sklepom Sveta 2007/341/ES (4), z Republiko Črno goro s Sklepom Sveta 2007/818/ES (5), z Republiko Srbijo s Sklepom Sveta 2007/819/ES (6), z Bosno in Hercegovino s Sklepom Sveta 2007/820/ES (7), z Nekdanjo jugoslovansko republiko Makedonijo s Sklepom Sveta 2007/817/ES (8), z Republiko Moldavijo s Sklepom Sveta 2007/826/ES (9), z Islamsko republiko Pakistan s Sklepom Sveta 2010/649/EU (10) ter z Gruzijo s Sklepom Sveta 2011/118/EU (11).

               (2)

               V skladu s členoma 1 in 2 Protokola o stališču Združenega kraljestva in Irske glede območja svobode, varnosti in pravice, ki je priložen Pogodbi o Evropski uniji in Pogodbi o delovanju Evropske unije, Irska ni sodelovala pri sprejetju sklepov o sklenitvi sporazumov o ponovnem sprejemu, zato ti zanjo niso zavezujoči in se v njej ne uporabljajo.

               (3)

               V skladu s členom 4 navedenega protokola je Irska Komisijo z dopisom z dne 11. decembra 2013 obvestila o svoji odločitvi, da sprejme navedene sporazume in da jo ti zavezujejo.

               (4)

               Komisija bi morala zadevne tretje države pisno obvestiti o odločitvi Irske, da jo zadevni sporazumi zavezujejo –

         SPREJELA NASLEDNJI SKLEP:
   Člen 1
   V skladu s tem sklepom se za Irsko uporabljajo naslednji sporazumi o ponovnem sprejemu, ki jih je sklenila Unija:

               (a)

               sporazum z Macaom, posebno upravno regijo Ljudske republike Kitajske, sklenjen s Sklepom 2004/424/ES;

               (b)

               sporazum z Republiko Albanijo, sklenjen s Sklepom 2005/809/ES;

               (c)

               sporazum z Demokratično socialistično republiko Šrilanko, sklenjen s Sklepom 2005/372/ES;

               (d)

               sporazum z Rusko federacijo, sklenjen s Sklepom 2007/341/ES;

               (e)

               sporazum z Republiko Črno goro, sklenjen s Sklepom 2007/818/ES;

               (f)

               sporazum z Republiko Srbijo, sklenjen s Sklepom 2007/819/ES;

               (g)

               sporazum z Bosno in Hercegovino, sklenjen s Sklepom 2007/820/ES;

               (h)

               sporazum z Nekdanjo jugoslovansko republiko Makedonijo, sklenjen s Sklepom 2007/817/ES;

               (i)

               sporazum z Republiko Moldavijo, sklenjen s Sklepom 2007/826/ES;

               (j)

               sporazum z Islamsko republiko Pakistan, sklenjen s Sklepom 2010/649/EU;

               (k)

               sporazum z Gruzijo, sklenjen s Sklepom 2011/118/EU.

         Člen 2
   Komisija bo vse tretje države, ki so pogodbenice sporazumov iz člena 1, obvestila, da se zadevni sporazumi, sklenjeni s temi tretjimi državami, uporabljajo za Irsko.
   Vsak od sporazumov se uporablja za Irsko od prvega dne drugega meseca po tem, ko zadevna tretja država prejme obvestilo.
   Člen 3
   Ta sklep začne veljati dan po objavi v Uradnem listu Evropske unije.

      V Bruslju, 22. maja 2014

            Za Komisijo

            Predsednik

         José Manuel BARROSO

      (1)  Sklep Sveta 2004/424/ES z dne 21. aprila 2004 o sklenitvi Sporazuma med Evropsko skupnostjo in Macaom, posebno upravno regijo Ljudske republike Kitajske, o ponovnem sprejemu oseb, ki bivajo brez dovoljenja (UL L 143, 30.4.2004, str. 97).

      (2)  Sklep Sveta 2005/809/ES z dne 7. novembra 2005 o sklenitvi Sporazuma med Evropsko skupnostjo in Republiko Albanijo o ponovnem sprejemu oseb, ki prebivajo brez dovoljenja (UL L 304, 23.11.2005, str. 14).

      (3)  Sklep Sveta 2005/372/ES z dne 3. marca 2005 o sklenitvi Sporazuma med Evropsko skupnostjo in Demokratično socialistično republiko Šrilanko o ponovnem sprejemu oseb, ki bivajo brez dovoljenja (UL L 124, 17.5.2005, str. 41).

      (4)  Sklep Sveta 2007/341/ES z dne 19. aprila 2007 o sklenitvi Sporazuma med Evropsko skupnostjo in Rusko federacijo o ponovnem sprejemu (UL L 129, 17.5.2007, str. 38).

      (5)  Sklep Sveta 2007/818/ES z dne 8. novembra 2007 o sklenitvi Sporazuma med Evropsko skupnostjo in Republiko Črno goro o ponovnem sprejemu oseb, ki prebivajo brez dovoljenja (UL L 334, 19.12.2007, str. 25).

      (6)  Sklep Sveta 2007/819/ES z dne 8. novembra 2007 o sklenitvi Sporazuma med Evropsko skupnostjo in Republiko Srbijo o ponovnem sprejemu oseb, ki prebivajo brez dovoljenja (UL L 334, 19.12.2007, str. 45).

      (7)  Sklep Sveta 2007/820/ES z dne 8. novembra 2007 o sklenitvi Sporazuma med Evropsko skupnostjo ter Bosno in Hercegovino o ponovnem sprejemu oseb, ki prebivajo brez dovoljenja (UL L 334, 19.12.2007, str. 65).

      (8)  Sklep Sveta 2007/817/ES z dne 8. novembra 2007 o sklenitvi Sporazuma med Evropsko skupnostjo in Nekdanjo jugoslovansko republiko Makedonijo o ponovnem sprejemu oseb, ki prebivajo brez dovoljenja (UL L 334, 19.12.2007, str. 1).

      (9)  Sklep Sveta 2007/826/ES z dne 22. novembra 2007 o sklenitvi Sporazuma med Evropsko skupnostjo in Republiko Moldavijo o ponovnem sprejemu oseb, ki prebivajo brez dovoljenja (UL L 334, 19.12.2007, str. 148).

      (10)  Sklep Sveta 2010/649/EU z dne 7. oktobra 2010 o sklenitvi Sporazuma med Evropsko skupnostjo in Islamsko republiko Pakistan o ponovnem sprejemu oseb, ki prebivajo brez dovoljenja (UL L 287, 4.11.2010, str. 50).

      (11)  Sklep Sveta 2011/118/EU z dne 18. januarja 2011 o sklenitvi Sporazuma med Evropsko unijo in Gruzijo o ponovnem sprejemu oseb, ki prebivajo brez dovoljenja (UL L 52, 25.2.2011, str. 45).


title: Sklep Sveta (EU) 2016/1860 z dne 17. oktobra 2016 o imenovanju dveh članov in nadomestnega člana Odbora regij na predlog Italijanske republike

text:
               20.10.2016

               SL

               Uradni list Evropske unije

               L 284/31

         SKLEP SVETA (EU) 2016/1860
   z dne 17. oktobra 2016
   o imenovanju dveh članov in nadomestnega člana Odbora regij na predlog Italijanske republike
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 305 Pogodbe,
   ob upoštevanju predloga italijanske vlade,
   ob upoštevanju naslednjega:

               (1)

               Svet je 26. januarja 2015, 5. februarja 2015 in 23. junija 2015 sprejel sklepe (EU) 2015/116 (1), (EU) 2015/190 (2) in (EU) 2015/994 (3) o imenovanju članov in nadomestnih članov Odbora regij za obdobje od 26. januarja 2015 do 25. januarja 2020. Antonio DECARO je 16. decembra 2015 s Sklepom Sveta (EU) 2015/2361 (4) kot član zamenjal Ignazia MARINA, Andrea BALLARÈ pa je kot nadomestni član zamenjal Antonia DECARA. Mauro D'ATTIS je bil 21. aprila 2016 s Sklepom Sveta (EU) 2016/643 (5) ponovno imenovan v Odbor regij, da bi se upošteval njegov nov mandat. Andrea BALLARÈ je bil 12. septembra 2016 s Sklepom Sveta (EU) 2016/1670 (6) ponovno imenovan v Odbor regij, da bi se upošteval njegov nov mandat.

               (2)

               Zaradi konca mandatov Maura D'ATTISA in Antonia DECARA sta se sprostili mesti članov Odbora regij.

               (3)

               Zaradi imenovanja Andree BALLARÈJA za člana Odbora regij se je sprostilo mesto nadomestnega člana –

         SPREJEL NASLEDNJI SKLEP:
   Člen 1
   Za preostanek mandata, ki se izteče 25. januarja 2020, se v Odbor regij imenujejo:

               (a)

               za člana:

                           —

                           Sig. Mauro D'ATTIS, Consigliere del Comune di Brindisi (BR) (sprememba mandata),

                           —

                           Sig. Andrea BALLARÈ, Consigliere del Comune di Novara (NO),

                     in

               (b)

               za nadomestnega člana:

                           —

                           Sig. Antonio DECARO, Sindaco del Comune di Bari (BA).

         Člen 2
   Ta sklep začne veljati na dan sprejetja.

      V Luxembourgu, 17. oktobra 2016

            Za Svet

            Predsednik

         L. SÓLYMOS

      (1)  Sklep Sveta (EU) 2015/116 z dne 26. januarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 20, 27.1.2015, str. 42).

      (2)  Sklep Sveta (EU) 2015/190 z dne 5. februarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 31, 7.2.2015, str. 25).

      (3)  Sklep Sveta (EU) 2015/994 z dne 23. junija 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 159, 25.6.2015, str. 70).

      (4)  Sklep Sveta (EU) 2015/2361 z dne 16. decembra 2015 o imenovanju italijanskega člana in italijanskega nadomestnega člana Odbora regij (UL L 331, 17.12.2015, str. 29).

      (5)  Sklep Sveta (EU) 2016/643 z dne 21. aprila 2016 o imenovanju člana Odbora regij na predlog Italijanske republike (UL L 108, 23.4.2016, str. 35).

      (6)  Sklep Sveta (EU) 2016/1670 z dne 12. septembra 2016 o imenovanju člana in dveh nadomestnih članov Odbora regij na predlog Italijanske republike (UL L 249, 16.9.2016, str. 37).


title: 2012/435/EU: Sklep Sveta z dne 24. julija 2012 o sklenitvi Sporazuma v obliki izmenjave pisem med Evropsko unijo in Rusko federacijo o uvedbi ali zvišanju izvoznih dajatev za surovine

text:
               27.7.2012

               SL

               Uradni list Evropske unije

               L 200/2

         SKLEP SVETA
   z dne 24. julija 2012
   o sklenitvi Sporazuma v obliki izmenjave pisem med Evropsko unijo in Rusko federacijo o uvedbi ali zvišanju izvoznih dajatev za surovine
   (2012/435/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(6)(a) Pogodbe,
   ob upoštevanju predloga Evropske komisije,
   ob upoštevanju odobritve Evropskega parlamenta,
   ob upoštevanju naslednjega:

               (1)

               Sporazum v obliki izmenjave pisem med Evropsko unijo in Rusko federacijo o uvedbi ali zvišanju izvoznih dajatev za surovine (v nadaljnjem besedilu: Sporazum) je bil v skladu s Sklepom Sveta 2012/108/EU (1) podpisan 16. decembra 2011, s pridržkom njegove sklenitve.

               (2)

               Sporazum bi bilo treba odobriti –

         SPREJEL NASLEDNJI SKLEP:
   Člen 1
   Sporazum v obliki izmenjave pisem med Evropsko unijo in Rusko federacijo o uvedbi ali zvišanju izvoznih dajatev za surovine se odobri v imenu Unije (2).
   Člen 2
   Predsednik Sveta imenuje osebo(-e), pooblaščeno(-e), da v imenu Unije poda(-jo) uradno obvestilo iz Sporazuma, s čimer se izrazi soglasje Unije, da je Sporazum zanjo zavezujoč (3).
   Člen 3
   Ta sklep začne veljati na dan sprejetja.

      V Bruslju, 24. julija 2012

            Za Svet

            Predsednik

         A. D. MAVROYIANNIS

      (1)  UL L 57, 29.2.2012, str. 52.

      (2)  Sporazum je bil objavljen v UL L 57, 29.2.2012, str. 53, skupaj s sklepom o podpisu.

      (3)  Generalni sekretariat Sveta bo v Uradnem listu Evropske unije objavil datum začetka veljavnosti Sporazuma.


title: 2006/881/SZVP Sklep predstavnikov vlad držav članic, ki so se sestali v okviru Sveta z dne 30. novembra 2006 o prilagoditvi Sklepa 96/409/SZVP o potni listini za vrnitev, da bi upoštevali pristop Bolgarije in Romunije k Evropski uniji

text:
               20.12.2006

               SL

               Uradni list Evropske unije

               L 363/422

         SKLEP PREDSTAVNIKOV VLAD DRŽAV ČLANIC, KI SO SE SESTALI V OKVIRU SVETA
   z dne 30. novembra 2006
   o prilagoditvi Sklepa 96/409/SZVP o potni listini za vrnitev, da bi upoštevali pristop Bolgarije in Romunije k Evropski uniji
   (2006/881/SZVP)
   PREDSTAVNIKI VLAD DRŽAV ČLANIC EVROPSKE UNIJE, KI SO SE SESTALI V OKVIRU SVETA, SO —
   KER je treba prilagoditi Sklep 96/409/SZVP (1), da bi upoštevali pristop Bolgarije in Romunije k Evropski uniji —
   SKLENILI:
   Člen 1
   Sklep 96/409/SZVP se spremeni, kakor sledi:

               (a)

               v Prilogi I se za „PRÍLOHA I“ doda naslednje:
               „— ПРИЛОЖЕНИЕ 1 — ANEXA I“;

               (b)

               v Prilogi I se za „EURÓPSKA ÚNIA“ doda naslednje:
               „, ЕВРОПЕЙСКИ СЪЮЗ, UNIUNEA EUROPEANĂ“;

               (c)

               v Prilogi I se za „CESTOVNÝ PREUKAZ“ doda naslednje:
               „, ВРЕМЕНЕН ПАСПОРТ ЗА ЗАВРЪЩАНЕ В РЕПУБЛИКА БЪЛГАРИЯ, DOCUMENT DE CĂLĂTORIE PROVIZORIU“;

               (d)

               v Prilogi I se za „ÚDAJE“ doda naslednje:
               „ЗАДЪЛЖИТЕЛНИ ДАННИ/GLOSAR“;

               (e)

               v Prilogi I se za „(13) Pečiatka vydávajúceho“ doda naslednje:
               „(1) Фамилия (2) Име (3) Дата на раждане (4) Място на раждане (5) Ръст (6) Гражданство (7) Подпис на титуляра (8) За пътуване до — през (9) Валиден до (10) Дата на издаване (11) Регистрационен номер (12) Подпис на служителя (13) Печат на компетентния орган по издаването
               (1) Numele (2) Prenumele (3) Data naşterii (4) Locul naşterii (5) Talia (6) Cetăţenia (7) Semnătura titularului (8) Pentru o călătorie către — via (9) Data expirării (10) Data eliberării (11) Număr de înregistrare (12) Semnătura funcţionarului competent (13) Ştampila autorităţii emitente“;

               (f)

               v Prilogi III, odstavek 3, se seznam, ki sledi besedam „kot sledi“, nadomesti z naslednjim:

                           „Belgija

                           =

                           B

                           –

                           [OOOOO]

                           Bolgarija

                           =

                           BG

                           –

                           [OOOOO]

                           Češka republika

                           =

                           CZ

                           –

                           [OOOOO]

                           Danska

                           =

                           DK

                           –

                           [OOOOO]

                           Nemčija

                           =

                           D

                           –

                           [OOOOO]

                           Estonija

                           =

                           EE

                           –

                           [OOOOO]

                           Grčija

                           =

                           GR

                           –

                           [OOOOO]

                           Španija

                           =

                           E

                           –

                           [OOOOO]

                           Francija

                           =

                           F

                           –

                           [OOOOO]

                           Irska

                           =

                           IRL

                           –

                           [OOOOO]

                           Italija

                           =

                           I

                           –

                           [OOOOO]

                           Ciper

                           =

                           CY

                           –

                           [OOOOO]

                           Latvija

                           =

                           LV

                           –

                           [OOOOO]

                           Litva

                           =

                           LT

                           –

                           [OOOOO]

                           Luksemburg

                           =

                           L

                           –

                           [OOOOO]

                           Madžarska

                           =

                           HU

                           –

                           [OOOOO]

                           Malta

                           =

                           MT

                           –

                           [OOOOO]

                           Nizozemska

                           =

                           NL

                           –

                           [OOOOO]

                           Avstrija

                           =

                           A

                           –

                           [OOOOO]

                           Poljska

                           =

                           PL

                           –

                           [OOOOO]

                           Portugalska

                           =

                           P

                           –

                           [OOOOO]

                           Romunija

                           =

                           RO

                           –

                           [OOOOO]

                           Slovenija

                           =

                           SI

                           –

                           [OOOOO]

                           Slovaška

                           =

                           SK

                           –

                           [OOOOO]

                           Finska

                           =

                           FIN

                           –

                           [OOOOO]

                           Švedska

                           =

                           S

                           –

                           [OOOOO]

                           Združeno kraljestvo

                           =

                           UK

                           –

                           [OOOOO]“.

         Člen 2
   Ta sklep začne veljati ob upoštevanju in z dnem začetka veljavnosti Pogodbe o pristopu Republike Bolgarije in Romunije k Evropski uniji.
   Člen 3
   Ta sklep se objavi v Uradnem listu Evropske unije.

      V Bruslju, 30. novembra 2006

            Za Svet

            Predsednik

         L. HYSSÄLÄ

      (1)  UL L 168, 6.7.1996, str. 4. Sklep, kakor je bil spremenjen z Aktom o pristopu iz leta 2003 (UL L 236, 23.9.2003, str. 33).